Suchinthana/si-wikipedia huggingface dataset:
1896 ගිම්හාන ඔලිම්පික්

1896 ගිම්හාන ඔලිම්පික් (නිලවශයෙන් Games of the I Olympiad ලෙස හඳුන්වනු ලබන), 1896 අප්‍රේල් 6 සිට 15 දක්වා ග්‍රීසියේ ඇතැන්ස්හිදී  පැවැත්වුණු බහු-ක්‍රීඩා ඉසව්වකි (multi-sport event). එය පළමු නූතන ඔලිම්පික් ක්‍රීඩා උළෙලයි. ඔලිම්පික් ක්‍රීඩාවල ආරම්භය  පුරාණ ග්‍රීසියේ සිදුවූ බැවින් නූතන ක්‍රීඩා උළෙලේ සමාරම්භයට ද සුදුසුම ස්ථානය ලෙස ඇතැන්ස් සලකනු ලැබූ අතර 1894 ජුනි 23 වැනි දින ප්‍රංශ ජාතික ගුරුවරයෙකු හා ඉතිහාසඥයෙකු වූ පියරේ ඩි ක්යුබර්ටින් විසින් සංවිධානය කල සම්මේලනයකදී එය ඒකච්ඡන්දයෙන් තෝරා ගනු ලැබුහ. අන්තර්ජාතික ඔලිම්පික් කමිටුව (IOC) ද මෙම සම්මේලනයේදී පිහිටුවන ලදී.

බොහෝ දුෂ්කරතා සහ අවහිරතා මධ්‍යයේ වුවද 1896 ඔලිම්පික් ක්‍රීඩා උළෙල අති සාර්ථක වූවක් ලෙස සැලකේ. එම කාලයේදී පැවති ඕනෑම ක්‍රීඩා උළෙලක් අතුරින් විශාලතම අන්තර්ජාතික සහභාගිත්වය මෙයට ලැබුණි. එකල පැවති එකම ඔලිම්පික් ක්‍රීඩාංගනය වූ  පැනතිනයිකෝ ක්‍රීඩාංගනය තරඟ නැරඹීමට රොක් වූ ප්‍රේක්ෂකයන්ගෙන් පිරී ඉතිරී ගියේය. ග්‍රීක ජාතිකයන් වඩාත්ම උසස් කොට සැලකුවේ තම රටේ ක්‍රීඩක සපයිරඩන් ලුවිස් විසින් ලැබූ මැරතන් විජයග්‍රහණයයි. ඉසව් 4ක් ජයග්‍රහණය කල ජර්මන් ජාතික මල්ලවපොර සහ ජිම්නාස්ටික් ක්‍රීඩකයෙකු වූ කාර්ල් ෂුමන්, වඩාත් සාර්ථකම ක්‍රීඩකයා විය.

ක්‍රීඩා උළෙලින් අනතුරුව ග්‍රීසියේ ජෝර්ජ් රජු සහ ඇතැන්ස් වෙත පැමිණි ඇමෙරිකානු ක්‍රීඩකයන් කිහිප දෙනෙකු එක් වී මීළඟ ඔලිම්පික් ක්‍රීඩා උළෙලවල් ද ඇතැන්ස්හිම පවත්වන්න යැයි ක්යුබර්ටින්ගෙන් සහ IOCයෙන් ඉල්ලුම් කලහ. කෙසේ වුවත් 1900 ගිම්හාන ඔලිම්පික් පැරිසියේදී පැවැත් වීමට ඒ වන විටත් සැලසුම් කොට තිබුණි. 2004 ගිම්හාන ඔලිම්පික් වන තෙක් ඔලිම්පික් ක්‍රීඩා උළෙල නැවත පැවැත් වීමට අවුරුදු 108ක් තිස්සේ ග්‍රීසියට ඉඩ නොලැබුණි.

ඔලිම්පික්
ගෝලය

ගෝලයක් යනු සම්පූර්ණයෙන්ම රවුම් බෝලයක හැඩය හා සාම්‍යයක් දක්වන, ත්‍රිමාන අවකාශයෙහි පවතින පරිපූර්ණ ලෙසින් රවුම් ජ්‍යාමිතික සහ වක්‍රාකාර වස්තුවකි. ජ්‍යාමිතික සන්දර්භයෙහි ද්විමාන අවකාශයෙහි පවතින වෘත්තයක් ලෙසින්ම, ගෝලයක් ගණිතමය ලෙසින් අර්ථදැක්වෙන්නේ, ත්‍රිමාන අවකාශයෙහි,  දී ඇති ලක්ෂ්‍යයක සිට එකම දුර r වෙතින් පිහිටි ලක්ෂ්‍යයන් ගොන්නක් ලෙසිනි. මෙම දුර r යනු,  ගෝලයෙහි අරය වන අතර, දී ඇති ලක්ෂ්‍යය, ගෝලයෙහි  කේන්ද්‍රය වෙයි. ගෝලය හරහා  උපරිම සෘජු දුර, කේන්ද්‍රය හරහා යන අතර, අරය මෙන් දෙගුණයක් වෙයි; එය විෂ්කම්භය වෙයි.

ගණිතයෙහිදී, ගෝලය  (ත්‍රිමාන  යුක්ලිඩියානු අවකාශයෙහි එබ්බූ ද්විමාන ආවෘත පෘෂ්ඨයකි) සහ බෝලය (ගෝලයක අභ්‍යන්තරයද අඩංගු ත්‍රිමාන හැඩයකි) අතර විලක්ෂණයක් ගෙන හැර දක්වයි.

ක්ෂේත්‍රඵලය

ගෝලයක  පෘෂ්ඨීය ක්ෂේත්‍රඵලය වන්නේ:

පරිමාව

ගෝලයක පරිමාව වන්නේ:

ගණිතය​
ජ්‍යාමිතික හැඩතල​
1900 ගිම්හාන ඔලිම්පික්

1900 ගිම්හාන ඔලිම්පික් (නිල වශයෙන් Games of the II Olympiad ලෙස හඳුන්වනු ලබන) ප්‍රංශයේ පැරිස්හිදී වර්ෂ 1900 දී පැවැත්වුණු අන්තර්ජාතික බහු-ක්‍රීඩා ඉසව්වකි. සමාරම්භක හෝ නිම කිරීමේ උත්සව පවත්වනු නොලැබීය. මැයි 14 වැනිදා තරඟ ආරම්භ කල අතර ඔක්තෝබර් 28 වැනිදා අවසන් කරන ලදී. 1900 ලෝක වෙළඳපොළෙහි කොටසක් ලෙස ක්‍රීඩා උළෙල පවත්වනු ලැබීය.

ඔලිම්පික්
1908 ගිම්හාන ඔලිම්පික්

1908 ගිම්හාන ඔලිම්පික්, නිල වශයෙන් Games of the IV olympiad ලෙස හැඳින්වෙන්නේ එක්සත් රාජධානියේ ලන්ඩන් නුවර දී 1908 වසරේ පැවති අන්තර්ජාතික බහු-ක්‍රීඩා උළෙලකි. එම ක්‍රීඩා උළෙල රෝමයේ පැවැත්වීමට මුලින් සැලසුම් කර තිබුණද 1906 වසරේ දී විසුවියස් ගිනි කන්ද විනාශකාරී ලෙස විදාරණය වීම නිසා හටගත් මූල්‍යමය බාධක හේතු කොටගෙන, ක්‍රීඩා උළෙල ලන්ඩනයේ පැවැත්වීමට තීරණය විය. ඔලිම්පික් උළෙල වසර හතරකට වතාවක් පැවැත්වීමේ පිළිගත් සම්ප්‍රදායයට අනුව 1908 ලන්ඩන් ඔලිම්පික් උළෙල සිව්වන නූතන ඔලිම්පික් උළෙල ලෙස සළකනු ලබයි. (අන්තර්ජාතික ඔලිම්පික් කමිටුව විසින් නිල ඔලිම්පික් උළෙලක් ලෙස වර්තමානයේ දී පිළිගනු නොලබන ඔලිම්පික් ක්‍රීඩා උළෙලක් 1906 දී ග්‍රීසියේ පවත්වනු ලැබීය.) මෙම තරඟාවලිය පැවැත්වෙන කාලයේ දී IOC හි ප්‍රධානීත්වය හොබවනු ලැබුවේ පියේර් ඩි ක්යුබර්ටින් විසිනි. දින 187 ක්, නොඑසේ නම් මාස 6 ක් සහ දින 4 ක් පුරාවට පැවති මෙම ක්‍රීඩා උළෙල නූතන ඔලිම්පික් සම්ප්‍රදායයට අනුව පැවති දීර්ඝතම ඔලිම්පික් ක්‍රීඩා උළෙල ලෙස ඉතිහාසයට එක් වී ඇත.

පසුබිම
1908 ගිම්හාන ඔලිම්පික් පැවැත්වීම සඳහා රෝමය, ලන්ඩනය, බර්ලිනය සහ මිලාන්යන නගර තරග කරන ලදී. 1904 වසරේ දී ලන්ඩනයේ පැවති 6 වන IOC සැසිවාරයේ දී සිදු කරන ලද මෙම ස්ථාන තෝරාගැනීම ජයග්‍රහණය කරන ලද්දේ රෝමය විසිනි. 

ඉතාලියානු බලධාරීන් ක්‍රීඩා උළෙල පැවැත්වීමට සුදානම් වෙමින් සිටිය දී 1906 වසරේ අප්‍රේල් 7 වන දින විසුවියස් ගිනි කන්ද පුපුරා ගියේ නේපල්ස් නගරය විනාශ කර දමමිනි. නේපල්ස් නගරය නැවත ගොඩනැංවීමට මුදල් යෙදවීමට සිදු වීම නිසා ඔලිම්පික් උළෙල පැවැත්වීමට නව ස්ථානයක් අවශ්‍ය විය. ඒ අනුව ලන්ඩන් නගරය, එහි දී පවත්වනු ලබන ප්‍රථම ඔලිම්පික් ක්‍රීඩා උළෙල පැවැත්වීම සඳහා තෝරා ගන්නා ලදී. එම කාල වකවානුවේ දී වඩාත් අවධානය දිනාගත් උළෙලක් වූ ෆ්රැන්කො-බ්‍රිටිෂ් ප්‍රදර්ශනය ද ලන්ඩන් නුවර දී පැවැත්වූයේ ඔලිම්පික් උළෙල පැවති කාලයේ දී මය.  

ඔලිම්පික්
ඉලිප්සය

ගණිතයෙහි, ඉලිප්සයක් යනු,  නාභිය ලක්ෂ්‍යයන් දෙකක් වට කොට පිහිටන සහ තලයක පිහිටන වක්‍රයක් වන අතර, එක් නාභියක සිට වක්‍රයෙහි ඕනෑම ලක්ෂ්‍යයකට ඇඳි සහ යළිත් අනෙක් නාභිය ලක්ෂ්‍යයට ඇඳි සරල රේඛාවන්, වක්‍රයෙහි සෑම ලක්ෂ්‍යයන් සඳහාම එකම දිග දරයි. එබැවින්, එය වෘත්තයක  සාධාරණිකරණයක් වන්නේ, වෘත්තයක් යනු නාභිය ලක්ෂ්‍යයන් දෙකම එකම ස්ථානයක පිහිටන, ඉලිප්සයක විශේෂ ආකාරයක් වන බැවිනි. ඉලිප්සයක හැඩය (එය කෙතරම් 'දිගටිද' යන බව), එහි  උත්කේන්ද්‍රියතාව වෙතින් නිරූපණය වන අතර, ඉලිප්සයක් සඳහා මෙම අගය,  0 (වෘත්තයක සීමාකාරී අවස්ථාව ) සිට  1 ට අභිමත ලෙසින් සමීප එහෙත් එයට අඩු  යන පරාසය තුල ඕනෑම සංඛ්‍යාවකට සමාන විය හැක.

සටහන්

කේතුකයෝ
වක්‍ර
මූලික හැඩයන්
අච්චේ ඩින් ආනී වාලේ හේන්

අච්චේ ඩින් ආනී වාලේ හේන් (, ) යනු,  2014 ඉන්දියානු මහා මැතිවරණය සඳහා, භාරතීය ජනතා පක්ෂයෙහි (බීජේපී) උද්‍යෝග පාඨය විය. මෙම උද්‍යෝග පාඨය සකසා ගත්තේ බීජේපී පක්ෂයෙහි අග්‍රාමාත්‍ය අපේක්ෂක නරේන්ද්‍ර මෝඩි විසින් වන අතර, එයින් දැක්වුනේ බිජේපී බලයට පත්වුවහොත් ඉන්දියාව සඳහා සෞභාග්‍යමත් අනාගතයක් සහතික බවයි. මැතිවරණයෙහිදී බීජේපී ජයග්‍රහණයෙන් පසුව, " අච්චේ ඩින්" (හොඳ කලක්) යන වචන ඇතුලත් ප්‍රකාශන භාවිතා වන්නේ, ශුභ වාදී බලාපොරොත්තුවක්  ප්‍රකාශ කිරීමට මෙන්ම මෝඩි රජය විවේචනාත්මක ලෙසින් සංවාදයට බඳුන් කිරීම  යන දෙකම සඳහාය.

උද්‍යෝග පාඨය 
"හොඳ කලක් ඉදිරියට පැමිණෙයි" යන මෙම උද්‍යෝග පාඨය, 2014 ඉන්දියානු මහා මැතිවරණය සඳහා, බී‍ජේපී පක්ෂයේ අග්‍රාමාත්‍ය අපේක්ෂක නරේන්ද්‍ර මෝඩි විසින් සකසා ගෙන ඇත. මෝඩි පවසන පරිදී, මෙම උද්‍යෝග පාඨය සඳහා අදහස ඔහු හට ලැබුනේ ඔහුගේ ප්‍රධාන විපක්ෂයවූ  ඉන්දියානු ජාතික කොංග්‍රසයේ නායක සහ,  එවකට-ඉන්දියානු අග්‍රාමාත්‍ය මන්මෝහන් සිං වෙතිනි. 2014 ජනවාරි 8 දිනදී, ප්‍රාවාසි භාරතීය දිවර්ස් තුලදී ප්‍රේක්ෂක සමුහයක් අමතමින් සිං පැවසුවේ,  "ඔව්, අප පසුකර යන්නේ නරක කාලයක් වුවත්  හොඳ කලක් ඉදිරියට පැමිණෙයි" යනුවෙනි.

ආශ්‍රිත 

ඉන්දියානු දේශපාලන  උද්‍යෝග පාඨ
ඉන්දියානු මහා මැතිවරණ ව්‍යාපාර
ඉන්දියානු මහා මැතිවරණය, 2014
භාරතීය ජනතා පක්ෂයේ මැතිවරණ ව්‍යාපාර
1912 ගිම්හාන ඔලිම්පික්

1912 ගිම්හාන ඔලිම්පික් (නිල වශයෙන් Games of the V Olympiad ලෙස හඳුන්වනු ලබන) යනු ස්වීඩනයේ ස්ටෝක්හොල්ම්ස් හිදී 1912 මැයි 5 සහ ජුලි 27 අතර පැවති බහු-ක්‍රීඩා ඉසව්වකි. මෙය 5වන ඔලිම්පික් ක්‍රීඩා උළෙලයි.

ඔලිම්පික්
හැඳල

හැඳල ( ඉංග්‍රීසි: Hendala ) යනු ශ්‍රී ලංකාවේ බස්නාහිර පළාතේ ගම්පහ දිස්ත්‍රික්කයේ පිහිටි නගරයකි. සම්පූර්ණ ජනගහනය ( වසර 2010 දි ) 57,359 ක් විය.

ආශ්‍රිත ලිපි 
ශ්‍රී ලංකාවේ නගර ලැයිස්තුව
ශ්‍රී ලංකාවේ නගර සහ ගම්මාන
1920 ගිම්හාන ඔලිම්පික්

1920 ගිම්හාන ඔලිම්පික් (නිල වශයෙන් Games of the VII Olympiad ලෙස හඳුන්වනු ලබන) යනු 1920 දි බෙල්ජියමේ ඇන්ට්වර්ප් හිදී පැවති 7වන ඔලිම්පික් ක්‍රීඩා උළෙලයි.  1912 දී IOC හි 13 වන සැසිවාරයේ දී, 1920 ඔලිම්පික් තරගාවලිය බෙල්ජියමේ පැවැත්වීමේ යෝජනාව ඉදිරිපත් කරන ලද්දේ එවකට බෙල්ජියම් ඔලිම්පික් කමිටුවේ සහ බෙල්ජියම් රාජකීය පාපන්දු සංගමයේ ප්‍රධානියා වූ එදුවාර්ඩ් ඩි ලෙව්ලියෙ විසිනි. තරග පැවැත්වීමට අපේක්ෂිත නගරයක් එවකට යෝජනා නොවිණි. 

පළමුවන ලෝක යුද්ධය නිසා ජර්මන් අධිරාජ්‍යයේ අගනගරය වූ බර්ලින් හි පැවැත්වීමට නියමිතව තිබූ 1916 ඔලිම්පික් තරගාවලිය අවලංගු වූ අතර යුද්ධයෙන් සිදු වූ හානි සහ 1919 පැරිස් සාම සමුළුව නිසා, 1920 ඔලිම්පික් තරගාවලියට ද අයහපත් බලපෑම් ඇති විය. නව රාජ්‍යයන් බිහිවීම මෙන්ම යුද්ධයෙන් පරාජයට පත් වූ ජාතීන්ට පැනවූ සම්බාධක සහ යුද්ධය ආරම්භ කිරීම පිළිබඳව ඔවුන්ට එල්ල වූ චෝදනා ද මෙයට හේතු විය. හංගේරියාව, ජර්මනිය, ඔස්ට්‍රියාව, බල්ගේරියාව සහ ඔටෝමන් අධිරාජ්‍යය යන රටවලට තරගාවලියට සහභාගී වීම තහනම් කරන ලදී. 1925 දක්වා ජර්මනියට එරෙහි තහනම ක්‍රියාත්මක විය. එම කාලයේ දී ඔවුහු Deutsche Kampfsiele නම් තරග මාලාවක් සංවිධානය කළහ. එය ආරම්භ වූයේ 1922 දී පැවති ශිත ඍතු තරගාවලියකිනි.

රුවල් ඔරු තරග බෙල්ජියමේ ඔල්ටෙන්ඩ් හිදී සහ නෙදර්ලන්තයේ ඇම්ස්ටර්ඩෑම් හිදී පැවැත්වුණි. 

ඔලිම්පික්
1924 ගිම්හාන ඔලිම්පික්

1924 ගිම්හාන ඔලිම්පික්  (ප්‍රංශ: Les Jeux olympiques d'été de 1924), නිල වශයෙන් Games of the VIII Olympiad හැඳින්වෙන්නේ 1924 වසරේ දී ප්‍රංශයේ පැරිස් නුවර පැවති 8 වන නූතන ඔලිම්පික් ක්‍රීඩා උළෙලයි. ඇම්ස්ටර්ඩෑම්, බාර්සිලෝනා, ලොස් ඇන්ජලීස්, ප්‍රාග් සහ රෝමය යන නගර පරාජය කරමින් ක්‍රීඩා උළෙලේ සත්කාරකත්වය සඳහා පැරිසිය තෝරා ගනු ලැබුවේ 1921 දී ලොසෑන් (ස්විට්සර්ලන්තයේ නගරයක්) හි පැවති 20 වන IOC සැසි වාරයේදී ය.

ඔලිම්පික්
1928 ගිම්හාන ඔලිම්පික්

1928 ගිම්හාන ඔලිම්පික්, නිල වශයෙන් Games of the IX olympiad යනු 1928 වසරේ දී නෙදර්ලන්තයේ ඇම්ස්ටර්ඩෑම් හි පැවති 9 වන නූතන ඔලිම්පික් ක්‍රීඩා උළෙලයි. තරගාවලිය විවෘත කරන ලද්දේ නෙදාර්ලන්ත රාජධානියේ රැජින වූ විල්හෙල්මිනා රැජිනගේ නියෝජිතයා වූ හෙන්ඩ්රික් කුමරු විසිනි. එවකට IOC සභාපතිත්වය දරනු ලැබුවේ හෙන්රි ඩි බයිලට්-ලටුවර් විසිනි.

ප්‍රථම වරට දින 16 ක කාල රාමුවක් තුළ ගිම්හාන ඔලිම්පික් තරගාවලි පැවැත්වීම ආරම්භ කරන ලද්දේ මෙම ඔලිම්පික් උළෙලේදි යි. මිට පෙර ඔලිම්පික් තරගාවලි මාස ගණනක් තිස්සේ පවත්වන ලදී. පළමුවරට "ගිම්හාන ඔලිම්පික්" ලෙස හඳුන්වනු ලැබූ ක්‍රීඩා උළෙල වූයේ ද මෙයයි. 

ඔලිම්පික් පහන පළමුවරට හඳුන්වා දෙනු ලැබුවේ මෙම ක්‍රීඩා උළෙලේදි ය. නමුත් ඔලිම්පික් පන්දම හඳුන්වා දෙනු ලැබුවේ 1936 ගිම්හාන ඔලිම්පික් වල දී ය. එමෙන්ම නූතන ඔලිම්පික් තුළ අද දක්වාම පවතින සම්ප්‍රදායයක් වන, සමාරම්භක උත්සවයේ දී ග්‍රීසිය පෙරටු කර ගනිමින් ක්‍රීඩක කණ්ඩායම් ක්‍රීඩා පිටියට ඇතුළුවීම සහ සත්කාරක රටේ ක්‍රීඩක කණ්ඩායම අවසානයට ක්‍රීඩා පිටියට ඇතුළුවීම  පළමුවරට සිදු කරනු ලැබුවේ ද මෙම ක්‍රීඩා උළෙලේදීය.

10,000m දිවීමේ තරගය ජය ගත් ෆින්ලන්තයේ පාවෝ නුර්මි සිය 9 වන ඔලිම්පික් රන් පදක්කම දිනා ගත්තේය. 1920 සහ 1924 ඔලිම්පික් තරගාවලි වලට සහභාගී වීම තහනම් කරනු ලැබූ ජර්මනිය 1912න් පසු ප්‍රථම වතාවට ඔලිම්පික් සඳහා සහභාගී වූයේ මෙම තරගාවලියට වූ අතර ඇය පදක්කම් සටහනේ දෙවන ස්ථානය දිනා ගැනීමට සමත් වූවාය.  

ඔලිම්පික්
අවිස්සාවේල්ල

අවිස්සාවේල්ල ( සීතාවකපුර ) () යනු ශ්‍රී ලංකාවේ බස්නාහිර පළාතේ කොළඹ දිස්ත්‍රික්කයේ පිහිටි නගරයකි. සීතාවකපුර නගර සභාව මගින් පාලනය වේ.

කොළඹ නගරයේ සිට කිලොමිටර 59 පමණ දුරින් කොළඹ රත්නපුර A4 මාර්ගය ආශ්‍රිතව නගරය පිහිටා ඇත.  සම්පූර්ණ ජනගහනය ( වසර 2010 දි ) 25,447 ක් විය.

ආශ්‍රිත ලිපි 
ශ්‍රී ලංකාවේ නගර ලැයිස්තුව
අවිස්සාවේල්ල මැතිවරණ කොට්ඨාශය

ශ්‍රී ලංකාවේ නගර සහ ගම්මාන
ජය් ජොවාන් ජය් කිසාන්

ජය් ජොවාන් ජය් කිසාන් (සිංහල: සොල්දාදුවාට ජය වේවා, ගොවියාට ජය වේවා) යනු, 1965 වසරෙහිදී දිල්ලියේ, රාම්ලීලා මැදාන් හිදී පැවැති මහජන රැස්වීමකදී, ඉන්දියානු අග්‍රාමාත්‍ය  ලාල් බහාදූර් ශාස්ත්‍රී විසින් ඉන්දියාව වෙත ලබා දුන් උද්‍යෝග පාඨයයකි. එහි අර්ථය වූයේ,  සොල්දාදුවාට ජය වේවා සහ ගොවියාට ජය වේවා යන්නයි.

ආශ්‍රිත
බ්‍රයන් ඇඩම්ස්

බ්‍රයන් ගයි ඇඩම්ස්, (, උපත 1959 නොවැම්බර් 5) යනු කැනේඩියානු ජාතික ගීත-රචකයෙකි, සංගීතඥයෙකි, නිෂ්පාදකයෙකි, නළුවෙකි, සමාජ ක්‍රියාකාරකයෙකි, එමෙන්ම ඡායාරූප ශිල්පියෙකි. ඇඩම්ස්, පසුගිය දශක තුන තුළ රොක් සංගීත ලොවෙහි වඩාත් සාර්ථකම පුද්ගලයන් අතුරින් කෙනෙකි. ඔහුගේ ගොරෝසු/බැරැන්ඩි හඬ සහ සජීවී ප්‍රසංගයන් හිදී දක්වන උද්‍යෝගිමත් ස්වභාවය වඩාත් ප්‍රකටය. ඔහුගේ සංගීත තැටි මිලියන 100කට අධික ප්‍රමාණයක් විකිණී ඇත. ඒ නිසාවෙන්ම ඔහු ලොව වඩාත්ම අලෙවි වාර්තා තැබූ සංගීතඥයන් අතරින් අයෙකු වන අතර ලොව වැඩිම අලෙවි වාර්තා තැබූ කැනේඩියානු රොක් සංගීත ශිල්පියා වෙයි.

කට්ස් ලයික් අ නයිෆ් නම් ඔහුගේ ඇල්බමය නිසා උතුරු අමෙරිකාවේ ඇඩම්ස්ගේ ජනප්‍රියත්වය වර්ධනය විය. 1984 දී නිකුත් කල රෙක්ලස් ඇල්බමය නිසා ඔහු ලෝක තරුවක් බවට පත් විය.  1991 දී ඔහු ඔහුගේ ජනප්‍රිය එමෙන්ම අලෙවි වාර්තා තැබූ තනි පුද්ගල ගායනයක් වන (එව්රිතින්ග් අයි ඩු) අයි ඩු ඉට් ෆෝ යූ ගීතය නිකුත් කලේය.

අපරදිග ගායකයෝ
ගායකයෝ
2014 ඔටාවා පාර්ලිමේන්තු වෙඩි තැබීම

2014 ඔක්තෝබර් 22වන බදාදා දින උදෑසන කැනඩාවේ අගනුවර වන ඔටාවාහි පාර්ලිමේන්තු සංකීර්ණය (Parliament Hill) අවටින් වෙඩි තැබීම් කිහිපයක් වාර්තා විය. වෙඩි තැබීම් ආරම්භ වී ඇත්තේ එදින පෙ.ව. 10:00 ට සුළු මොහොතක් තිබිය දීය. මෙම අවස්ථාවේදී කැනඩා ජාතික යුධ ස්මාරකයේ සේවයේ දී සිටි කැනඩා යුධ හමුදාවේ කෝප්‍රල් නේතන් සිරිලෝ එම වෙඩි පහරවලින් බරපතල තුවාල ලැබීය. ඉන් සුළු මොහොතකට පසු දෙවන වෙඩි තැබීමක් පාර්ලිමේන්තු ගොඩනැගිල්ල තුළ සිදුවිය. එම අවස්ථාව වන විට අගමැතිවරයා ඇතුළු පාර්ලිමේන්තු මන්ත්‍රීවරුන් පාර්ලිමේන්තු ගොඩනැගිල්ල තුල රැඳී සිට ඇත. කැනඩා අග්‍රාමාත්‍ය ස්ටීෆන් හාපර් විසින් මෙම වෙඩි තැබිම ත්‍රස්ත ප්‍රහාරයක් ලෙස පසුව කල ජාතිය ඇමතීමේ කතාවේ දී හඳුන්වන ලදී.
1932 ගිම්හාන ඔලිම්පික්

1932 ගිම්හාන ඔලිම්පික්, නිල වශයෙන් Games of the X olympiad යනු 1932 වසරේ දී එක්සත් ජනපදයේ ලොස් ඇන්ජලීස් හි දී පැවැත්වුණු 10 වන නූතන ඔලිම්පික් ක්‍රීඩා උළෙල යි. මෙම තරගාවලියේ සත්කාරකත්වය සඳහා වෙනත් නගර ලංසු ඉදිරිපත් කර නොතිබුණෙන්, 1923 දී ඉතාලියේ රෝම නගරයේ පැවති 23 වන IOC සැසිවාරයේ දී ලොස් ඇන්ජලීස් නගරය නිතරගයෙන් තෝරා ගන්නා ලදී. ලොව පුරා මහා ආර්ථික අවපාතයක් පැවති සමයක තරගාවලිය පැවති බැවින් බොහෝ රටවල් සහ ක්‍රීඩකයන් ලොස් ඇන්ජලීස් තරගාවලියට සහභාගී වීමට අපොහොසත් වූහ. 1928 ඇම්ස්ටර්ඩෑම් තරගාවලියට සහභාගී වූ ප්‍රමාණයෙන් බාගයකටත් වඩා අඩු පිරිසක් 1932 තරගාවලියට සහභාගී විය. ඇමෙරිකා එක්සත් ජනපදයේ ජනාධිපති හර්බට් හූවර් පවා තරගාවලියට සහභාගී වීම මගහරින ලදී. 

පළමු වතාවට, ඔලිම්පික් තරගාවලියට සහභාගී වන ක්‍රීඩකයින් වෙනුවෙන් ඔලිම්පික් ගම්මානයක් ඉදි කරන ලද්දේ මෙම තරගාවලියේ දී ය.

ඔලිම්පික්
1936 ගිම්හාන ඔලිම්පික්

1936 ගිම්හාන ඔලිම්පික්, නිල වශයෙන් Games of the XI olympiad යනු ජර්මනියේ බර්ලින් හි පැවති අන්තර්ජාතික බහු-ක්‍රීඩා උළෙලකි. එය 11 වන නූතන ඔලිම්පික් ක්‍රීඩා උළෙලයි. 1931 වසරේ අප්‍රේල් 26 වන දින ස්පාඤ්ඤයේ බාසිලෝනා හි පැවති 29 වන IOC සැසිවාරයේදී, 1936 තරගාවලියේ සත්කාරකත්වය සඳහා බර්ලිනය තෝරා ගන්නා ලදී. ඒ නාසීන් බලයට පත්වීමට වසර දෙකකට පෙරාතුවය.  IOC විසින් තරගාවලියක සත්කාරකත්වය ඉල්ලුම් කළ නගරයක දී ම, සත්කාරක නගරය තෝරාගැනීම සඳහා වූ ඡන්දය පැවැත්වූ දෙවැනි සහ අවසාන අවස්ථාව වූයේ එයයි.

1932 වසරේ ලොස් ඇන්ජලීස් හි පැවති ඔලිම්පික් තරගාවලිය අභිබවා යාම සඳහා ජර්මනිය, ආසන 100,000 කින් යුත් ජවන හා පිටිය ක්‍රීඩාංගණයක්, ජිම්නේසියම 6 ක් සහ තවත් කුඩා අංගන බොහෝමයක් ඉදි කරන ලදී. රූපවාහිනියෙන් විකාශය කළ පළමු ඔලිම්පික් තරගාවලිය මෙය වූ අතර ගුවන්විදුලි ප්‍රචාරය රටවල් 41 ක සිදු කෙරුණි. චිත්‍රපට නිෂ්පාදක ලෙනී රීෆෙන්ස්ටාල්, මිලියන $7 කට තරගාවලිය රූගත කිරීම සඳහා ජර්මන් ඔලිම්පික් කමිටුවෙන් අවසර ලද්දා ය. ඔලිම්පියා නමැති ඇගේ චිත්‍රපටය, නූතන ක්‍රීඩා කැමරාකරණයේ පොදු ක්‍රමවේදයන් බොහෝමයක මූලාරම්භයන් පෙන්නුම් කරන ලදී.

තුන්වන ජර්මන් රාජ්‍යයේ චාන්සලර්වරයා වූ ඇඩොල්ෆ් හිට්ලර්, සිය රජය සහ වාර්ගික ආධිපත්‍යයේ පරමාදර්ශයන් ප්‍රවර්ධනයට තෝතැන්නක් ලෙස ක්‍රීඩා උළෙල දුටුවේය. එමෙන්ම නිල නාසි පුවත්පත වූ වොල්කිෂර් බියෝබෂ්ටර්, යුදෙව්වන්ට තරගාවලියට සහභාගී වීමට ඉඩ නොදිය යුතු බව දැඩි ලෙස අවධාරණය කරන ලදී. කෙසේ වෙතත්, තරගාවලිය වර්ජනය කරන බවට අනෙකුත් ජාතීන් විසින් කළ අනතුරු ඇඟවීම් නිසා මෙල්ල වූ හිට්ලර් සියළුම ජාතීන්ට තරගාවලියට සහභාගී වීමට ඉඩ ලබා දුන්නේය.

රන් පදක්කම් 4 ක් දිනා ගත් ජෙසී ඔවෙන්ස් තරගාවලියේ සාර්ථකම ක්‍රීඩකයා විය. සමස්ත පදක්කම් 89 ක් දිනා ගත් ජර්මනිය, පදක්කම් සටහනේ පළමු ස්ථානය ලබා ගත් අතර පදක්කම් 56 ක් දිනා ගත් එක්සත් ජනපදය දෙවන ස්ථානයට පත් විය. මෙතැන් පටන් තවත් වසර 12 කට පසු 1948 ලන්ඩන් ඔලිම්පික් තරගාවලිය පැවැත්වෙන තෙක් පැවති අවසාන ඔලිම්පික් තරගාවලිය වූයේ මෙය යි. 1940 සහ 1944 ඔලිම්පික් තරගාවලි දෙවන ලෝක යුද්ධය නිසා නොපැවැත්විණි.

ඔලිම්පික්
අන්නාපූර්ණ

අන්නාපූර්ණ (සංස්කෘත, නේපාල, නේපාල භාෂා: अन्नपुर्ण) යනු, උතුරු-මැද නේපාලයෙහි   පිහිටි හිමාලය කඳුවැටියෙහි කොටසක් වන අතර,  උස 8,091 මී (26,545 අඩි)  ක් වන අන්නාපූර්ණ I, උසින් 7,000 මී (22,970 අඩි) ඉක්මවන තවත් ශිඛර දහතුනක් සහ උසින් 6,000 මී (19,690 අඩි) ඉක්මවන තවත් ශිඛර 16 ක් එයට අඩංගු වෙති. 
මෙම කොටස වනාහී, 55 කිමී-දිගු (34 සැත-දිගු) කුළු කන්දක් වන අතර, බටහිරින් කාලි ගන්ඩකී  දොරුව වෙතින්ද, උතුරින් හා නැගෙනහිරින් මාෂ්යන්ග්දි ගංගාවෙන්ද, දකුණින් පෝකරා නිම්නය වෙතින්ද මායිම් වෙයි.  පෘථිවියෙහි අටදහස්වැන්නන් දහහතර අතරින්,  අන්නාපූර්ණ I ශිඛරය දසවැන්න වෙයි.  මීටර 8167 උසැති ධවලගිරි I පැනනගින්නේ,  පෘථිවියෙහි ගැඹුරුතම අගාධය ලෙසින් සැලකෙන  කාලි ගන්ඩකී  දොරුව එතරින්, 34 කිමී දුරක් බටහිර දෙසට වන්නටය.

අන්නාපූර්ණ යනු,  "ආහාර සපිරි" යන අර්ථය වචනානුසාරයෙන් දෙන සංස්කෘත නාමයක් වුවද, එය සාමාන්‍ය ලෙසින් පරිවර්තනය කෙරෙන්නේ අස්වැන්නේ දෙවඟන ලෙසිනි. හින්දු ආගමෙහි, අන්නාපූර්ණ යනු "... සාර්වත්‍ර සහ අකාලික මුළුතැන්ගේ-දේවතාවිය ... පෝෂණය ලබා දෙන මාතාව වෙයි. ඇය නොමැති නම්, සාර්වත්‍ර භීතිකාවක් වන, හාමත ඇති වෙයි: මේ නිසා අන්නාපූර්ණ සාර්වත්‍ර දේවතාවියක් වෙයි ...ඇයගේ වඩාත් ජනප්‍රිය සිද්ධස්ථානය පිහිටා ඇත්තේ,  ගංගා නම් ගඟෙහි ඉවුරෙහි පිහිටි කාෂි නගරයෙහිය." ආහාර (ධනය) ලබා දීම හා ඇයගේ සබැඳියාව නිසා කලක් ගතවත්ම, ධනයේ දෙවඟන ලක්ෂ්මී බවට ඇය පරිනාමනය විය.

සම්පූර්ණ කුළු කන්ද සහ එය වටා ඇති ප්‍රදේශය,  7,629 කිමී2 භූමිභාගයක පැතිරි පවතින, නේපාලයේ පළමු සහ විශාලතම රක්ෂිත ප්‍රදේශය වන අන්නාපූර්ණ රක්ෂිත ප්‍රදේශය තුල රක්ෂණය වෙයි. අන්නාපූර්ණ රක්ෂිත ප්‍රදේශය තුල, අන්නාපූර්ණ මං පෙත ඇතුළු ලෝක-තත්ත්වයේ මංතලව් කිහිපයක් පිහිටයි.

අන්නාපූර්ණ ශිඛර, කඳු නැගීම අතින් ලොව අති-භයානකම කඳු අතරට ගැනෙන මුත්, මෑත ඉතිහාසය අනුව, එනම් 1990 වසර සහ ඉන්පසු දත්ත පමණක් සැලකිල්ලට ගත් කල, මාරක අනතුරු ගෙන ඒම අතින් වැඩිම වන්නේ කංචෙන්ජන්ගා කන්ද බව සැලකෙයි.  2012 මාර්තු වන විට, අන්නාපූර්ණ I වෙත මස්තක නැගුම් 191 වී ඇති අතර, කන්දෙහිදී නැගුම් මාරක අනතුරු  61 ක් සිදුවී ඇත. මෙම මාරක අනතුරු-මස්තක නැගුම් අනුපාතය (32%), අටදහස්වැන්නන් අතරෙහි විශාලතමය වෙයි.විශේෂයෙන්ම, දකුණු මුහුණත ඔස්සේ කඳු නැගීම, සමහරෙක් විසින් සැලකෙන්නේ, සමස්ත නැගුම් අතුරින් වඩාත් අපහසුතම නැගුම් බවයි.  2014 ඔක්තොම්බර් මාසයේදී,  අන්නාපූර්ණ අවට ඇතිවූ හිමකුණාටු සහ හිමධාවයන් නිසා, අඩුම වශයෙන් 39 දෙනෙක් මිය ගිය අතර, එය නේපාලයේ මෙතෙක් ඇතිවූ දරුණුතම මං තරණ ව්‍යසනය ලෙසින් සැලකෙයි.

භූගෝලය
අන්නාපූර්ණ කුළු කන්ද සතුව, 7,200 මී (23,620 අඩි) ට වඩා උස ප්‍රධාන කඳු මුදුන් සයක් ඇත:

කඳු නැගීම් ගවේෂණය

අන්නාපූර්ණ I 
තරණය ලද පළමු 8,000-මීටර (26,200 අඩි) ශිඛරය වූයේ අන්නාපූර්ණ I විය. මොරිස් එර්සෝග්  විසින් නායකත්වය සැපයුණු ( යොනෙල් ටෙරේ, ගැස්ටන් රෙබූෆා, මර්සෙල් ඉෂාක්, ජෝන කූසි, මර්සෙල් ෂේට්ස්, ජැක් ඔඩූ, ෆ්‍රාන්සිස් ඩි නොයෙල් අයත් වූ)  ප්‍රංශ ගවේෂණයකදී, මොරිස් එර්සෝග් සහ ලුවී ලෂ්නාල් විසින්, 1950 ජූනි 3 දිනදී ශිඛරය තරණය කෙරිණි.  (මර්සෙල් ඉෂාක් විසින් තැනුණු ගවේෂණය පිළිබඳ වාර්තාව "වික්ට්වා ස්යූ  ලන්නපූර්ණා" බලන්න). එවරස්ට් කන්ද සාර්ථකව තරණය කරන තුරු,  එහි මස්තකය,  වසර තුනක් පුරා, පෘථිවිය මත  තරණය කෙරුණු උසම මස්තකය වූයේය. (කෙසේවෙතත්, මස්තක-නොවන මෙයට වඩා උසැති ස්ථාන—අවම වශයෙන්  8,500 මීටර (27,900 අඩි)—1920 ගණන් වලදී එවරස්ට් හිදී තරණය කර තිබුණි.)

අධෝසටහන්

නේපාලයේ කඳු
අටදහස්වැන්නෝ
 නේපාලයේ කඳු වැටි
2016 ගිම්හාන ඔලිම්පික්

2016 ගිම්හාන ඔලිම්පික්, නිළ වශයෙන්  Games of the XXXI Olympiad සහ Rio 2016 ලෙස හඳුන්වනු ලබන්නේ අන්තර්ජාතික ඔලිම්පික් කමිටුව (IOC) විසින්  පාලනය කරනු ලදුව ඔලිම්පික් ක්‍රීඩා සම්ප්‍රධායට අනුව පැවැත්වීමට නියමිත ලොව ප්‍රධානතම  බහු-ක්‍රීඩා උළෙලයි.

2009 ඔක්තෝබර් 2 දින ඩෙන්මාර්කයේ කෝපන්හේගන් හිදී පැවති 121 වැනි IOC සැසියේදී 2016 ගිම්හාන ඔලිම්පික් සත්කාරක නගරය ලෙස බ්‍රසීලයේ රියෝ ද ජැනයිරෝ නුවර නිවේදනය කරන ලදි. 2016 අගෝස්තු 5 දින සමාරම්භක උත්සවය පැවැත්වීමට නියමිතව ඇති අතර 2016 අගෝස්තු 21 දින අවසන් දින උත්සවය පැවැත්වෙනු ඇත.

2016 ඔලිම්පික් උලෙළ සඳහා සහභාගීවන රටවල්

කාල සටහන
   

   

ඔලිම්පික්
මැග්නීසියම් සිලිසයිඩ්

මැග්නීසියම් සිලිසයිඩ්, Mg2Si, යනු මැග්නීසියම් හා සිලිකන් වලින් සමන්විත අකාබනික සංයෝගයකි. මැග්නීසියම් සිලිසයිඩ් පිටි තද නිල් හෝ ලා දම් පැහැයක් ගනී. වැලි හා වීදුරු වලන් හමුවන සිලිකන් ඩයොක්සයිඩ්, SiO2 මැග්නීසියම් සමග රත්කළ විට මැග්නීසියම් ඔක්සයිඩ් ලැබේ, මැග්නීසියම් අතිරික්තයක් භාවිතා කළ විට, මැග්නීසියම් සිලිසයිඩ් සෑදේ. මෙම ප්‍රතික්‍රියාවේ පළමු ඵලය වන්නේ සිලිකන් ය, පසුව එය මැග්නීසියම් සමග තවදුරටත් ප්‍රතික්‍රියා කිරීමෙන් Mg2Si හටගනී. මෙම ප්‍රතික්‍රියාවේ ස්ටොයිකියෝමිතිය Mg:SiO2  අතර 2:1 මවුලික අනුපාතයට සිදුවේ.
MgO ඇතිවීම:
2 Mg + SiO2 → 2 MgO + Si 
Mg අතිරික්තයක් ඇතිනම්, පහත පරිදි ඉතිරි මැග්නීසියම් සමග සිලිකන් ප්‍රතික්‍රියා කිරීමෙන් Mg2Si ඇතිවේ.
2 Mg + Si → Mg2Si
මේනිසා, මැග්නීසියම් සිලිසයිඩ් සැකසීම සඳහා සිදුවන සමස්ත ප්‍රතික්‍රියාව 4:1 මවුලික අනුපාතයෙන් Mg:SiO2 අතර සිදුවන ආකාරය පහත පරිදි ඉදිරිපත් කළ හැක.
4 Mg + SiO2 → 2 MgO + Mg2Si
මෙම ප්‍රතික්‍රියා වේගයෙන් විශාල තාප ප්‍රමාණයක් නිපදවමින් සිදුවේ.

මූලාශ්‍ර

රසායන විද්‍යාව
රසායන ද්‍රව්‍ය
1924 ශීත ඍතු ඔලිම්පික්

1924 ශීත ඍතු ඔලිම්පික් යනු I Olympic Winter Games ලෙස නිල වශයෙන් හඳුන්වනු ලබන 1924 වර්ෂයේදී ප්‍රංශයේ චැමොනික්ස් හිදී පැවති ශීත ඍතු බහු-ක්‍රීඩා ඉසව්වකි. Semaine Internationale des Sports d'Hiver (අන්තර්ජාතික ශීත ඍතු ක්‍රීඩා සතිය) ලෙස නියම ලෙස හඳුන්වනු ලබන මෙය 1924 ගිම්හාන ඔලිම්පික් සමඟ සමගාමීව පවත්වන ලදී. චැමොනික්ස් හි බ්ලෑන්ක් කන්ද පාමුල සහ හවුටේ-සැවෝයි හිදී 1924 ජනවාරි 25 සහ පෙබරවාරි 5 අතරතුරදී පවත්වන ලදී. මෙම ක්‍රීඩා උළෙල ප්‍රංශ ඔලිම්පික් කමිටුව විසින් සංවිධානය කරන ලද අතර ප්‍රත්‍යාවලෝකනයක් ලෙස අන්තර්ජාතික ඔලිම්පික් කමිටුව (IOC) විසින් පළමුවන ශීත ඍතු ඔලිම්පික් උළෙල ලෙස නම් කරන ලදී.

ගිම්හාන ඔලිම්පික් වලට සමගාමීව එකම අවුරුද්දක ශීත ඍතු ඔලිම්පික් ද පැවැත්වීමේ සම්ප්‍රදාය 1992 දක්වා නොකඩවා සිදු විණි. වර්තමානයේ දී ගිම්හාන ඔලිම්පික් වලට වසර දෙකකට පසුව ශීත ඍතු ඔලිම්පික් පැවැත්වෙයි.

1908 ලන්ඩන් සහ  1920 ඇන්ට්වර්ප් ගිම්හාන ඔලිම්පික් උළෙල දෙකෙහිදීම   ෆිගර් ස්කේටින් ඔලිම්පික් ඉසව්වක් ලෙස සහ අයිස් හොකී ඇන්ට්වර්ප් උළෙලේදී ඔලිම්පික් ඉසව්වක් ලෙස පැවති අතර, ගිම්හාන ඍතුවේදී පැවැත්විය හැකි ශීත ඍතු ක්‍රීඩා ගණන සෑම විටම සීමා සහගත විය. 1921 දී ලවුසෙන් හි පැවති IOC සම්මේලනයේ දී බොහෝ සාකච්ඡා පැවැත්වීමෙන් පසු අන්තර්ජාතික ශීත ඍතු ක්‍රීඩා සතියක් 1924 දී චැමොක්ස් හිදී පැවැත්වීමට තීරණය විය.       

ඔලිම්පික්
1987 ක්‍රිකට් ලෝක කුසලානය

1987 ක්‍රිකට් ලෝක කුසලානය (අනුග්‍රාහක හේතූන් මත 1987 රිලයන්ස් කුසලානය ලෙස හැඳින්වේ) සිව්වන ක්‍රිකට් ලෝක කුසලානය විය. එය 1987 ඔක්තෝබර් 8 සිට නොවැම්බර් 8 දක්වා ඉන්දියාවේ සහ පාකිස්තානයේ පැවැත්විණි. එංගලන්තයෙන් පිටතදී පැවැත්වූ පළමු තරඟාවලිය මෙයයි. සියලුම එක්දින තරග සඳහා වර්තමාන ප්‍රමිතිය වන කණ්ඩායමක් ක්‍රීඩා කළ ඕවර ගණන 60 සිට 50 දක්වා අඩු කිරීම හැර 1983 කණ්ඩායම් අටේ ආකෘතිය වෙනස් නොවීය.

කොල්කටාහි ඊඩන් ගාඩ්න්ස් ක්‍රීඩාංගණයේදී පැවති ලෝක කුසලාන අවසන් මහා තරඟයේදී ඕස්ට්‍රේලියාව විසින් එංගලන්තය ලකුණු 7 කින් පරාජය කරමින් පළමු වරට ලෝක කුසලානය ජයග්‍රහණය කරන ලදී. අවසන් පූර්ව වටයේදී සත්කාරක රටවල් දෙක වන ඉන්දියාව සහ පාකිස්තානය පරාජයට පත්වීමෙන් පසුව අවසන් තරගයට පිවිසීමට අසමත් විය. බටහිර ඉන්දීය කොදෙව් කණ්ඩායම් අධියරෙන් ඉදිරියට ගියේ නැත.

ආකෘතිය 
තරඟයේ ආකෘතිය කණ්ඩායම් හතරක කාණ්ඩ දෙකක් වූ අතර සෑම කණ්ඩායමක්ම ඕවර පනහක තරගවලදී දෙවරක් එකිනෙකාට ක්‍රීඩා කළහ. සෑම කාණ්ඩයකම ඉහළම කණ්ඩායම් දෙක අවසන් පූර්ව වටයට පිවිසෙන අතර එහිදී ජයග්‍රාහකයින් දෙදෙනා අවසන් මහා තරගය දක්වා ඉදිරියට යනු ඇත. සියලුම තරඟ දිවා කාලයේ දී පැවැත්වූ අතර තරඟාවලි ඉතිහාසයේ අවසාන වතාවට කණ්ඩායම් සාම්ප්‍රදායික සුදු ඇඳුම් වලින් පෙනී සිටිමින් තරඟ සඳහා සාම්ප්‍රදායික රතු බෝල භාවිතා කළහ.

සුදුසුකම් ලැබීම 

ටෙස්ට් තත්ත්වය හිමි රටවල් (සුදුසුකම් ලත් රටවල් හත) ස්වයංක්‍රීයව තරඟාවලියට සුදුසුකම් ලබන අතර 1986 අයිසීසී කුසලානයේ ජයග්‍රාහකයන්ට තවත් අමතර ස්ථානයක් ප්‍රදානය කෙරේ. දෙවන වරටත් සිම්බාබ්වේ, නෙදර්ලන්තය පරාජය කරමින් තම ස්ථානය රැක ගැනීමට සමත් විය.

අවසාන තරඟාවලියට පහත කණ්ඩායම් අට සහභාගී විය:
 
 
  (සත්කාරක)
 
  (සත්කාරක)

ස්ථාන

සංචිත

මූලික අධියර

A කාණ්ඩය

B කාණ්ඩ

පිළිමළුන් පිටුදැකීමේ අදියර

අවසන් පූර්ව වටය

අවසාන තරගය

සංඛ්‍යා දත්ත

වාර්තා
 ක්‍රිකට් ලෝක කුසලාන ඉතිහාසයේ පළමු කඩුලු ත්‍රිත්වය නවසීලන්තයට එරෙහි අවසන් කණ්ඩායම් තරඟයේදී ඉන්දියාවේ චෙතන් ෂර්මා විසින් ලබා ගන්නා ලදි. ඔහු කෙන් රදෆර්ඩ්, ඉයන් ස්මිත් සහ ඉවාන් චැට්ෆීල්ඩ් 42 වන පන්දු වාරයේ අවසන් පන්දු 3 දී දවා ගන්නා ලදී.
 නව්ජොට් සිදූ මෙම තරගාවලියේදී හයේ පහර 9 ක් එල්ල කළේය එක් තරඟාවලියකදී එවකට ක්‍රීඩකයෙකු විසින් එල්ල කල වැඩිම හයේ පහරවල් ගණන විය. ඔහු අඛණ්ඩව ඉනිම 4 කදී අර්ධ ශතක 4 ක් රැස් කළ අතර එයද එවකට පැවති වාර්තාවකි.

යොමුව

බාහිර සබැඳි 
Scorecards of all the 1987 World Cup matches from CricketFundas
Cricket World Cup 1987 from Cricinfo
Cricket World Cup 1987
1987 Cricket World Cup

 
1987
World Cup
World Cup
International cricket competitions from 1985–86 to 1988
International cricket competitions in India
International cricket competitions in Pakistan
Cricket World Cup
Cricket World Cup
ටී.බී. සුබසිංහ

සුබසිංහ මුදියන්සේලාගේ ටිකිරි බණ්ඩා සුබසිංහ (14 අගෝස්තු 1913 - 1995) යනු  ශ්‍රී ලාංකික රාජ්‍ය තාන්ත්‍රිකයෙකි. ශ්‍රී ලංකාවේ පාර්ලිමේන්තුවේ 7වන කථානායකවරයා සහ සෝවියට් සංගමය වෙත ශ්‍රී ලාංකික තානාපතිවරයා විය.  විදේශ සේවා සහ ආරක්ෂක අමාත්‍යවරයාගේ පාර්ලිමේන්තු ලේකම් සහ කර්මාන්ත සහ විද්‍යාත්මක කටයුතු අමාත්‍යාවරයා ලෙසින්ද සේවය කර ඇත. 

සුබසිංහ මහතා, ලංකා සම සමාජ පක්ෂයේ (ලසසප) සමාරම්භක සාමාජිකයෙක් වන අතර, 1947 පාර්ලිමේන්තු මහා මැතිවරණයේදී බිංගිරිය ආසනය සඳහා තරගවැදී පාර්ලිමේන්තුවට තේරී පත් විය. 1956 මහා මැතිවරණයෙන් පසුව ඔහුව,   එස්. ඩබ්. ආර්. ඩී. බණ්ඩාරනායක කැබිනට් මණ්ඩලයෙහි විදේශ කටයුතු සහ ආරක්ෂක අමාත්‍යවරයාගේ පාර්ලිමේන්තු ලේකම් ලෙසින් පත්විය.  වසර 1960 දී, එජාප නායකත්වය ලද කෙටි ආයුෂ සභාග රජයෙහි ඔහු පාර්ලිමේන්තු කථානායකවරයා ලෙසින් නිතරගයෙන් තේරී පත් විය.

රටෙහි මාක්ස්වාදී හා අධිරාජ්‍ය-විරෝධී ව්‍යාපාරයන් සඳහා තෝතැන්නක් වූ සූරිය-මල් ව්‍යාපාරයෙහි සුබසිංහ මහතා  කැපී පෙනෙන චරිතයක් විය. ඔහු හට, වින්සන්ට් නමැති වැඩිමහළු සොහොයුරෙක් සිටියේය.

ආශ්‍රිත

බාහිර සබැඳි 
සුබසිංහ, සුබසිංහ මුදියන්සේලාගේ ටිකිරි බණ්ඩා
ස්පීකර් ඔෆ් ද පාර්ලිමන්ට්